Diari Oficial de la Generalitat Valenciana


Sumari del DOGV 3998, del 14-05-2001 (2001/3756)

RESOLUCIÓ de 18 d'abril de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre l'administració General de l'Estat, la Generalitat Valenciana, les Universitats de València-Estudi General, Politècnica de València, Alacant, Jaume I de Castelló i Miguel Hernández d'Elx, per a la consecució de l'equilibri pressupostari i la contenció de l'endeutament de les universitats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3998

Data del DOGV
:   14-05-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/3756


Data del document
:   18-04-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Universitat de València
    * Universitat Jaume I
    * Universitat d'Alacant
    * Universitat Miguel Hernández
    * administració central
    * universitat
    * pressupost
    * cooperació administrativa

RESOLUCIÓ de 18 d'abril de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre l'administració General de l'Estat, la Generalitat Valenciana, les Universitats de València-Estudi General, Politècnica de València, Alacant, Jaume I de Castelló i Miguel Hernández d'Elx, per a la consecució de l'equilibri pressupostari i la contenció de l'endeutament de les universitats. [2001/3756]
  
Subscrit, després de la tramitació prèvia reglamentària, entre l'administració General de l'Estat, la Generalitat Valenciana, les Universitats de València-Estudi General, Politècnica de València, Alacant, Jaume I de Castelló i Miguel Hernández d'Elx, el 18 de desembre de 2000, un Conveni de col·laboració per a la consecució de l'equilibri pressupostari i la contenció de l'endeutament de les universitats, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0126/2001, i que figura com a annex d'aquesta resolució.
  
València, 18 d'abril de 2001.- La subsecretaria del Secretariat del Govern i Relacions amb les Corts: Amparo Koninckx Frasquet.
  
CONVENI DE COL·LABORACIÓ ENTRE L'ADMINISTRACIÓ GENERAL DE L'ESTAT, LA GENERALITAT VALENCIANA, LES UNIVERSITATS: UNIVERSITAT DE VALÈNCIA-ESTUDI GENERAL, POLITÈCNICA DE VALÈNCIA, ALACANT, JAUME I DE CASTELLÓ I MIGUEL HERNÁNDEZ D'ELX, PER A LA CONSECUCIÓ DE L'EQUILIBRI PRESSUPOSTARI I LA CONTENCIÓ DE L'ENDEUTAMENT DE LES UNIVERSITATS
  
A Madrid, 18 de desembre de 2000
  
Intervenen
  
D'una part, l'Excel·lentíssima Senyora Pilar del Castillo Vera, Ministra d'Educació, Cultura i Esport i l'Il·lustríssim Senyor Rafael Català Polo, Subsecretari del Ministeri d'Hisenda.
  
D'altra, l'Honorable Senyor Vicente Rambla Momplet, conseller d'Economia, Hisenda i Ocupació, per raó del nomenament efectuat per Decret 6/2000, de 22 maig, del president de la Generalitat Valenciana, i l'Honorable Senyor Manuel Tarancón Fandos, conseller de Cultura i Educació de la Generalitat Valenciana, per raó del nomenament efectuat per Decret 6/2000, de 22 de maig, del president de la Generalitat Valenciana.
  
I d'altra, l'Excel·lentíssim i Magnífic Senyor Pedro Ruiz Torres, Rector de la Universitat de València-Estudi General, per raó del nomenament efectuat per Decret 84/1998, de 16 de juny, l'Excel·lentíssim i Magnífic Senyor Justo Nieto Nieto, Rector de la Universitat Politècnica de València, per raó del nomenament efectuat per Decret 27/2000, de 7 de març, l'Excel·lentíssim i Magnífic Senyor Andrés Pedreño Muñoz, Rector de la Universitat d'Alacant, per raó del nomenament efectuat per Decret 5/1998, de 27 de gener, l'Excel·lentíssim i Magnífic Senyor Fernando Romero Subirón, Rector de la Universitat Jaume I de Castelló, per raó del nomenament efectuat per Decret 169/1997, de 20 de maig, l'Excel·lentíssim i Magnífic Senyor Jesús Rodríguez Marín, Rector de la Universitat Miguel Hernández d'Elx, per raó del nomenament efectuat per Decret 10/1997, de 28 de gener.
  
Intervenen, els primers fent ús de les competències que els atorga l'article 6.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, així com la disposició addicional tretze. L'Il·lustríssim Senyor Rafael Catalá Polo, Subsecretari del Ministeri d'Hisenda, intervé, a més, fent ús de la delegació de competències atorgada en l'apartat Quart.1.a) de l'Ordre Ministerial de 22 de novembre de 2000.
  
Intervenen, els segons fent ús de les competències que els atorga el Decret 7/2000, de 22 de maig, del president de la Generalitat Valenciana, i facultats per a este acte per l'Acord del Govern Valencià de data 5 de desembre de 2000.
  
L'Excel·lentíssim i Magnífic Senyor Pedro Ruiz Torres, Rector de la Universitat de València-Estudi General, intervé fent ús de les competències que li atorga l'article 18.1 de la Llei Orgànica 11/1983, de 25 d'agost, de Reforma Universitària, i de l'article 112 del Decret 172/1985, de 28 d'octubre, pel qual s'aproven els Estatuts de la Universitat de València-Estudi General.
  
L'Excel·lentíssim i Magnífic Senyor Justo Nieto Nieto, Rector de la Universitat Politècnica de València, intervé fent ús de les competències que li atorga l'article 18.1 de la Llei Orgànica 11/1983, de 25 d'agost, de Reforma Universitària, i l'article 46 del Decret 145/1985, de 20 de setembre, pel qual s'aproven els Estatuts de la Universitat Politècnica de València.
  
L'Excel·lentíssim i Magnífic Senyor Andrés Pedreño Muñoz, Rector de la Universitat d'Alacant, intervé fent ús de les competències que li atorga l'article 18.1 de la Llei Orgànica 11/1983, de 25 d'agost, de Reforma Universitària, i de l'article 49 del Decret 107/1985, de 22 de juliol, pel qual s'aproven els Estatuts de la Universitat d'Alacant.
  
L'Excel·lentíssim i Magnífic Senyor Fernando Romero Subiron, Rector de la Universitat Jaume I de Castelló, intervé fent ús de les competències que li atorga l'article 18.1 de la Llei Orgànica 11/1983, de 25 d'agost, de Reforma Universitària, i de l'article 65 del Decret 5/1997, de 28 de gener, pel qual s'aproven els Estatuts de la Universitat Jaume I de Castelló.
  
L'Excel·lentíssim i Magnífic Senyor Jesús Rodríguez Marín, Rector de la Universitat Miguel Hernández d'Elx, intervé fent ús de les competències que li atorga l'article 18.1 de la Llei Orgànica 11/1983, de 25 d'agost, de Reforma Universitària, i de l'article 17 de la Normativa Singular Reguladora de l'activitat de la Universitat Miguel Hernández, aprovada per Decret 137/1997, d'1 d'abril.
  
Atés el caràcter plurianual d'este conveni, és necessari l'Acord previ del Consell de Ministres, com establix l'article 74.4 del Reial Decret Legislatiu 1091/1988, de 23 de setembre, el qual aprova el Text Refós de la Llei General Pressupostària.
  
Les parts es reconeixen recíprocament la capacitat per a la firma d'este conveni i per a este efecte,
  
MANIFESTEN
  
Primer
  
Que l'article 149.1, apartats 13 i 14 de la Constitució Espanyola, disposa que l'Estat té competència exclusiva en matèria de bases i coordinació de la planificació general de l'activitat econòmica i hisenda general i deute de l'Estat.
  
Segon
  
Que l'article 35 de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, establix la competència de la Generalitat Valenciana en matèria d'educació.
  
Així mateix, l'article 5 de la Llei de Reforma Universitària, establix que la creació d'Universitats es durà a terme per Llei de l'Assemblea Legislativa de la Comunitat Autònoma en l'àmbit de la qual s'haja d'establir.
  
Així mateix, l'article 54.3f) de la Llei de Reforma Universitària establix, respecte de l'endeutament com recurs de les universitats, el següent: ?el producte de les operacions de crèdit, que per al finançament de les seues despeses d'inversions hagen concertat. Estes operacions requeriran l'autorització prèvia de la Comunitat Autònoma?.
  
Tercer
  
Que l'article 52 de la Llei de Reforma Universitària establix que les Universitats gaudiran d'autonomia econòmica i financera en els termes establits en la present llei.
  
Així mateix, l'article 3.2.c) de la Llei de Reforma Universitària establix que l'autonomia de les universitats compren l'elaboració, aprovació i gestió dels seus pressupostos.
  
Quart
  
Que la disposició addicional vint-i-quatre de la Llei de Pressupostos Generals de l'Estat per a l'any 2000, disposa «El Govern podrà destinar un màxim de 7.191.225.123 de pessetes en este exercici, per a subscriure convenis plurianuals de col·laboració, en matèria del servei públic fonamental de l'ensenyament universitari, amb les comunitats autònomes i les universitats públiques del seu àmbit competencial que tinguen per objecte la progressiva consecució de l'equilibri pressupostari i la contenció de l'endeutament de les universitats en l'any 2002, com contribució d'estes al compliment dels compromisos generals d'estabilitat econòmica contretes per l'Estat amb la Unió Europea, d'acord amb criteris objectius representatius del volum de l'alumnat i del cost dels ensenyaments».
  
Quint
  
Que, davant la necessitat d'establir un instrument comú entre l'administració General de l'Estat, la Generalitat Valenciana i les Universitats: Universitat de València-Estudi General, Politècnica de València, Alacant, Jaume I de Castelló, Miguel Hernández d'Elx per a la consecució de l'equilibri pressupostari i la consegüent reducció de l'endeutament d'estes últimes en l'any 2002, com contribució d'estes als objectius d'estabilitat econòmica, tenint en compte que en l'exercici de les seues respectives competències la Generalitat Valenciana i les Universitats: Universitat de València-Estudi General, Politècnica de València, Alacant, Jaume I de Castelló, Miguel Hernández d'Elx, han decidit començar un programa d'estabilitat i promoció del professorat universitari, les Administracions i entitats firmadores, amb l'objecte d'estipular el règim d'aportacions financeres i compromisos que els corresponen en el període 2000-2002, d'acord amb les bases definides en l'annex I que s'incorpora al conveni, acorden les següents:
  
CLÀUSULES
  
Clàusula 1. Finalitat del conveni
  
El present conveni establix les aportacions financeres i les actuacions a realitzar per les administracions i entitats firmadores destinades a contribuir a la consecució de l'equilibri pressupostari i la contenció de l'endeutament de les Universitats: Universitat de València-Estudi General, Politècnica de València, Alacant, Jaume I de Castelló i Miguel Hernández d'Elx.
  
Clàusula 2. Compromisos de les administracions i universitats
  
L'Administració General de l'Estat i la Generalitat Valenciana efectuaran el lliurament de les aportacions financeres previstes a la clàusula 3. Així mateix, la Generalitat Valenciana i les Universitats firmadores hauran d'aportar en l'exercici de les seues competències les mesures necessàries per a complir els compromisos de dèficit i deute definits per a cada exercici en els escenaris que s'inclouen com a Annex II del present conveni.
  
Clàusula 3. Aportacions econòmiques
  
Els compromisos de l'aportació econòmica de les Administracions firmadores per al compliment del present conveni ascendixen a 3.074 milions de pessetes.
  
L'Administració General de l'Estat aportarà fins a un límit de 2.249 milions de pessetes, determinats en funció dels alumnes equivalents de les universitats de l'àmbit competencial de la Generalitat Valenciana, i aportarà la Generalitat Valenciana els restants 825 milions de pessetes.
  
En qualsevol cas, la Generalitat Valenciana aportarà 825 milions de pessetes.
  
Les aportacions de l'administració General de l'Estat es produiran segons el que establix la clàusula 4 del present conveni.
  
El calendari pressupostari previst per a les aportacions a realitzar per les dos administracions és el següent:
  
L'aportació de l'administració General de l'Estat es realitzarà anualment a càrrec de l'aplicació pressupostària corresponent que, en els pressupostos generals de l'Estat per a l'any 2000, respon a la denominació 03.45.605Z.520 €Per a fer efectives les assignacions d'anivellament dels serveis públics fonamentals, que s'acorden per les comissions Mixtes i per al finançament dels convenis plurianuals de col·laboració amb les comunitats autònomes i les universitats a què fa referència la disposició addicional vint-i-quatre?.
  
L'aportació de la Generalitat Valenciana es realitzarà anualment a càrrec de l'aplicació pressupostària corresponent que, en els pressupostos de la Generalitat Valenciana per a l'any 2000, anirà a càrrec del Programa 422.60 €Ensenyaments Universitaris?.
  
Anualment el Govern Valencià aprovarà la distribució entre les universitats firmadores de les aportacions financeres previstes en esta clàusula a càrrec de l'import de l'aplicació pressupostària que figure en els pressupostos de la Generalitat Valenciana per a l'anualitat corresponent.
  
Clàusula 4. Instrumentació del pagament de les aportacions anuals de l'administració general de l'estat i l'administració de la comunitat autònoma
  
L'Administració General de l'Estat abonarà les quantitats corresponents a la seua aportació, de la manera següent:
  
Any 2000: L'Administració General de l'Estat abonarà a la Generalitat Valenciana, amb caràcter a compte, l'import total de l'aportació prevista per a este exercici i es farà efectiva en la seua totalitat una vegada subscrit el present conveni.
  
La Generalitat Valenciana assignarà a les universitats subscriptores el total de les aportacions de les dos administracions al conveni en esta anualitat en funció dels criteris acordats per estes.
  
Any 2001: L'Administració General de l'Estat, a l'acreditació per la Generalitat Valenciana en el termini fixat per a això per la Comissió de Seguiment, segons s'indica en la clàusula 5, dels requisits establits, lliurarà l'aportació prevista per a este exercici, a compte de la liquidació definitiva de l'aportació de l'Estat al conveni.
  
A este respecte, la Generalitat Valenciana haurà d'aportat el Pressupost liquidat de l'any 2000 de les universitats subscriptores, correctament aprovat per l'òrgan competent, i la situació de l'endeutament a 31 de desembre de l'any 2000, d'acord amb els escenaris que s'inclouen com a annex II del conveni.
  
No obstant això, en el cas que una o més universitats no haguera complit per a l'any 2000 els objectius establits de dèficit, deute, o els dos, l'aportació de l'Estat es minorarà en la quantia que, segons els criteris de determinació de l'aportació de l'Estat a la Generalitat Valenciana, per cada una de les seues activitats, haguera correspost a dites universitats.
  
La quantia minorada en este exercici, passarà a incrementar la previsió de l'aportació de l'Estat per a l'exercici 2002 i es realitzarà el corresponent reajustament d'anualitats l'autorització del qual correspondrà al Consell de Ministres.
  
La Generalitat Valenciana assignarà a les Universitats subscriptores el total de les aportacions de les dos Administracions al Conveni en esta anualitat en funció dels criteris acordats per estes.
  
Any 2002: L'Administració General de l'Estat, a l'acreditació per la comunitat autònoma en el termini fixat per a això per la Comissió de Seguiment, segons indica la clàusula 5, dels requisits establits, lliurarà l'aportació prevista per a este exercici, a compte de la liquidació definitiva de l'aportació de l'Estat al conveni.
  
A este respecte, la Generalitat Valenciana haurà d'aportar el pressupost liquidat de l'any 2001 de les universitats subscriptores, correctament aprovat per l'òrgan competent, i la situació de l'endeutament a 31 de desembre de l'any 2001, d'acord amb els escenaris que s'inclouen com a annex II del conveni.
  
No obstant això, en el cas que una o més universitats no haguera complit per a l'any 2001 els objectius establits, de dèficit, deute, o els dos, l'aportació de l'Estat es minorarà en la quantia, que segons el criteri de determinació de l'aportació de l'Estat a la Generalitat Valenciana, per cada una de les universitats, haguera correspost a dites universitats.
  
La quantia minorada en este exercici, passarà a incrementar la previsió de l'aportació de l'Estat per a l'exercici 2003 i es realitzarà el corresponent reajustament d'anualitats l'autorització del qual correspondrà al Consell de Ministres.
  
La Generalitat Valenciana assignarà a les universitats subscriptores el total de les aportacions de les dos administracions al conveni en esta anualitat en funció dels criteris acordats per estes.
  
Liquidació final (any 2003): L'Administració General de l'Estat, a l'acreditació per la Generalitat Valenciana en el termini fixat per a això per la Comissió de Seguiment, segons indica la clàusula 5, dels requisits establits, lliurarà a la Generalitat Valenciana l'import corresponent a la liquidació definitiva de l'aportació de l'Estat al Conveni.
  
A este respecte, la Generalitat Valenciana haurà d'aportat el Pressupost liquidat de l'any 2002 de les Universitats subscriptores, correctament aprovat per l'òrgan competent, i la situació de l'endeutament a 31 de desembre de l'any 2002, d'acord amb els escenaris que s'inclouen com a annex II del conveni.
  
En cas d'incompliment per alguna Universitat subscriptora de l'objectiu de dèficit, o d'endeutament, o dels dos, fixats per a l'any 2002, la Generalitat Valenciana haurà de reintegrar a l'administració General de l'Estat l'import de la totalitat de les quantitats satisfetes per esta per a la citada universitat, haurà de repercutir la Generalitat Valenciana el dit import a la universitat corresponent.
  
Clàusula 5. Comissió de seguiment
  
En el termini dels dos mesos següents a la firma d'este conveni es constituirà una Comissió de Seguiment, presidida per l'excel·lentíssim secretari d'estat d'Educació i Universitats del Ministeri d'Educació, Cultura i Esport i formada per representants de les parts firmadores i per un representant de la Delegació de Govern davant la Comunitat Autònoma. La Secretaria de la Comissió serà exercida per un representant de la Secretaria d'Estat d'Educació i Universitats.
  
Les funcions de la Comissió seran:
  
Resoldre les qüestions relatives al compliment i interpretació del present conveni.
  
Realitzar el seguiment de les actuacions del conveni.
  
Rebre les acreditacions de la Generalitat Valenciana, valorar la seua adequació al que establix este conveni i establir el termini per a la presentació de les dites acreditacions.
  
Instar del Ministeri d'Hisenda la proposta dels pagaments que procedisca efectuar a la comunitat autònoma, per a la seua ordenació per la Direcció General del Tresor i Política Financera, d'acord amb el que preveu la clàusula 4 d'este conveni.
  
Clàusula 6. Vigència i resolució
  
El conveni estarà vigent des del dia en què se subscriga fins que s'efectue la liquidació final en l'any 2003, a què fa referència la clàusula 4.
  
Serà motiu de resolució del present conveni el mutu acord entre les parts, així com la denuncia de l'incompliment de qualsevol de les clàusules per mitjà d'un preavis comunicat de forma fefaent.
  
Les possibles qüestions litigioses a què puga donar lloc l'aplicació, interpretació, modificació, efectes i resolució del present conveni seran resoltes d'acord amb el que disposa la Llei Reguladora de la Jurisdicció Contenciosa Administrativa.
  
Firmants
  
PER L'ADMINISTRACIÓ GENERAL DE L'ESTAT
  
Sra. Pilar del Castillo Vera
  
PER LA GENERALITAT VALENCIANA
  
Sr. Vicente Rambla Momplet
  
Sr. Rafael Catalá Polo
  
Sr. Manuel Tarancón Fandos
  
PER LA UNIVERSITAT DE VALÈNCIA-ESTUDI GENERAL
  
Sr. Pedro Ruiz Torres
  
PER LA UNIVERSITAT POLITÈCNICA DE VALÈNCIA
  
Sr. Justo Nieto Nieto
  
PER LA UNIVERSITAT D'ALACANT
  
Sr. Andrés Pedreño Muñoz. (Per substitució reglamentària, art 54 dels Estatuts de la Universitat Alacant, Excm. Sr. D. Salvador Ordoñez Delgado, Vicerector d'Ordenació Acadèmica).
  
PER LA UNIVERSITAT JAUME I DE CASTELLÓ
  
Sr. Fernando Romero Subirón
  
PER LA UNIVERSITAT MIGUEL HERNÁNDEZ D'ELX
  
Sr. Jesús Rodríguez Marín
  
ANNEX I
  
1) Aportació financera de l'administració General de l'Estat
  
Com contribució al compliment dels objectius del conveni l'Estat aportarà un finançament total de 21.000 milions de pessetes distribuïts en tres anualitats, anys 2000, 2001 i 2002, i es percebrà la seua liquidació en l'any 2003 d'acord amb el següent calendari pressupostari:
  
Any 2000 Any 2001 Any 2002 Liquidació final
  
 (any 2003)
  
7.000 milions 7.000 milions 3.500 milions 3.500 milions
  
Les comunitats autònomes aportaran un finançament en l'any 2000 igual al 25% de la quantitat aportada per l'Estat, en l'any 2001 igual al 35% de la quantitat aportada per l'estat i en l'exercici de 2002, al 50% de la quantitat aportada per l'Estat en els anys 2002 i 2003. No obstant això, es poden contemplar situacions específiques, correctament justificades per les comunitats autònomes, en què l'aportació d'estes no s'ajuste estrictament a esta periodicitat, respectant, si és convenient, l'import total de la seua aportació.
  
La liquidació final tindrà lloc en l'any 2003, una vegada que la comunitat autònoma aporte el pressupost liquidat de la / de les universitats corresponent a l'any 2002, correctament aprovat per l'òrgan competent.
  
La distribució del finançament aportat per l'Estat entre les comunitats autònomes es realitzarà en funció del criteri objectiu ?alumne ?equivalent- de cada universitat dependent d'estes.
  
2) Criteris objectius d'assignació del finançament corresponent a l'aportació de l'administració General de l'Estat
  
2.1 Alumnes equivalents de centres propis
  
L'extensió del terme alumnes equivalents de centres propis es recolza en dos conceptes. El primer d'ells, alumnes equivalents, és una mitjana ponderada dels alumnes de la universitat de manera que les ponderacions reflectixen el diferent cost per alumne de cada branca d'ensenyament i durada dels estudis. Les ponderacions s'han estimat comparant les diferents taxes de matrícula. En efecte, la semblança dels criteris seguits en fixar-les fa que les diferències es deguen al nombre de crèdits i d'assignatures de les quals es matricula cada estudiant i al tipus d'estudis, ja que són més elevades les matrícules de les branques més experimentals.
  
Les ponderacions de les branques tècniques, ciències experimentals i ciències de la salut són iguals a 1 per als alumnes de cicle llarg i 0,75 per als de cicle curt.
  
Les ponderacions de les branques d'humanitats i ciències socials i jurídiques són 0,66 per al cicle llarg i 0,5 per al cicle curt. Els alumnes de doctorat es ponderaran pel valor de 3.
  
D'altra part, en les universitats públiques es distingixen els centres propis i els adscrits, estos últims poden ser de titularitat pública o privada. Els pressupostos de les universitats financien exclusivament els centres propis, per la qual cosa s'han tingut en compte els alumnes d'esta classe de centres.
  
2. 2 Assignació del finançament corresponent a l'aportació de l'administració General de l'Estat:
  
Totes les comunitats 100,00%
  
Andalusia 19,56%
  
Aragó 3,21%
  
Astúries 0,84%
  
Canàries 3,79%
  
Cantàbria 1,15%
  
Castella-la Manxa 2,11%
  
Castella-Lleó 7,38%
  
Catalunya 13,20%
  
Extremadura 1,88%
  
Galícia 6,85%
  
La Rioja 0,43%
  
Madrid 17,84%
  
Múrcia 2,63%
  
Navarra 0,85%
  
País Basc 4,56%
  
València 10,71%
  
ANNEX II
  
ESCENARIS DE DÈFICIT I DEUTE DE LES UNIVERSITATS DEPENDENTS DE LA COMUNITAT AUTÒNOMA PER ALS ANYS 2000, 2001 I 2002
  
UNIVERSITAT DE VALÈNCIA-ESTUDI GENERAL
  
Exercici Dèficit Deute
  
2000 4.645.688.602 52.667.522.132
  
2001 3.375.417.305 31.556.314.685
  
2002 0 76.880.384.204
  
UNIVERSITAT POLITÈCNICA DE VALÈNCIA
  
Exercici Dèficit Deute
  
2000 5.674.001.426 23.005.569.599
  
2001 0.314.210.809 34.598.817.040
  
2002 0 79.739.373.772
  
UNIVERSITAT D'ALACANT
  
Exercici Dèficit Deute
  
2000 9.703.063.569 92.368.425.996
  
2001 9.715.940.762 45.373.627.982
  
2002 0 24.820.004.699
  
UNIVERSITAT JAUME I DE CASTELLÓ
  
Exercici Dèficit Deute
  
2000 6.320.290.006 07.068.718.091
  
2001 1.401.024.198 19.674.642.565
  
2002 0 48.015.182.771
  
UNIVERSITAT MIGUEL HERNÁNDEZ D'ELX
  
Exercici Dèficit Deute
  
2000 3.815.711.329 74.440.396.402
  
2001 9.691.637.786 26.341.200.022
  
2002 0 11.554.990.058
  
Notes:
  
1. Per a cada any, a partir de l'any 2000, el quadre mostra una reducció del dèficit d'acord amb una senda descendent fins a culminar en l'any 2002 amb l'objectiu de dèficit 0.
  
2. Concepte de dèficit:
  
El dèficit que figura en l'Escenari és el dèficit no financer amb criteri de meritació = capítols 1 al 7 d'obligacions reconegudes - capítols 1 al 7 de drets liquidats, de l'exercici corrent, de la universitat i ens depenents, si és convenient.
  
3. Concepte de deute:
  
El deute que figura en els Escenaris és un resultat del següent càlcul:
  
Deute de l'any n = Deute any n-1 + Dèficit any n
  
El límit de deute de cada exercici compren tots els possibles motius d'endeutament de la Universitat i ens depenents, si és convenient.
  
S'entén per deute viu a 31 de desembre de cada exercici, el que es materialitza en valors i crèdits no comercials, pel que fa a curt com a llarg termini; tant en pessetes o euros com en moneda estrangera, i tant front a residents com no residents.
  
El deute en moneda estrangera es valorarà a 31 de desembre de cada any i no al seu cost històric.